پەیامێكی پوخت بە ناونیشانی
چۆن بڕۆمە ناو ئیسلامەوە؟
(چۆن ببمە موسڵمان؟)
		وەرگێردراوەتە سەر زمانی كوردی
ئامادەكردنی هەژاری رەحمەتی خوای گەورە : 
شەیخ هەیسەم موحەممەد سەرحان
مامۆستا لە پەیمانگای حەرەمی مزگەوتی پێغەمبەری خوا  و سەرپەرشتیار لەسەر پەیمانگای سوننەت

خوای گەورە لە خۆی و دایك و باوك و هەموو ئەوانە خۆش بێت هاوكاری بوون بە درەهێنانی ئەم كتێبە
عبدالمجید عبدالحمید الكردي هەستاوە بە وەرگێڕانی – خوای گەورە بیپارێزێت –
چاپی یەكەم
مافی چاپكردن رێگە پێدراوە بۆ هەموو موسڵمانێك بە بێ دەستكاری ناوەڕۆكەكەی

بە ناوی خوای گەورە و میهرەبان
	پرسیار
	وەڵام

	ئایە هاتنە ناو ئیسلامەوە ئاسانە ؟
	بەڵێ ، چونكە ئەوە پێویستی بە نێوەندگیری و نەریتی ئاینی تایبەت نییە .

	ئایە پەلە بكەم لە چوونە ناو ئیسلامەوە یان چاوەڕێی كاتی گونجاو بكەم یان كۆتایی هێنان بە هەندێ لە كێشەكان بكەم ؟
	پێویستە پەلە بكرێت ، چونكە دواخستنی ئیسلامبوون رەنگە ببێتە هۆی نەهامەتی ، رەنگە لە هەر كاتێكدا بۆی هەیە بمریت ، هەروەها هاتنە ناو ئیسلامەوە بە راستی بازرگانییەكی قازانجكەرە ، جا هەر كاتێك پەلە بكەیت لەو بازرگانییە ئەوا قازانجەكەت زۆرتر دەبێت .

	هەركەسێك بیەوێت بچێتە ناو ئیسلامەوە چی دەكات؟
	تەنها پێویستی بە وتنی شایەتمانە : (أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ)

	بە چی زمانێك دەیڵێت ؟
	دەتوانێت بە هەر زمانێك بۆی دەكرێت بیڵێت ، مەرج نییە بە زمانی عەرەبی بێت .

	ئایە دەیڵێت بە بێ ئەوەی لە ماناكەی تێبگات ؟
	نەخێر ، پێویستە ماناكەی بزانێت ، وە باوەڕی بە ناوەڕۆكەكەی ببێت ، وە كار بە ناوەڕۆكەكەی بكات

	مانای (أَشْهَدُ) چییە ؟
	ماناكەی ئەوەیە كەوا بە دڵ دانی پێدا دەنێم ، وە بە زمانم دەیڵێم و بە ئەندام و پەلەكانم كاری پێ دەكەم.

	مانای (لا اله الا الله) چییە ؟
	ماناكەی ئەوەیە : هیچ پەرستراوێكی بە حەق نییە شایستەی پەرستن بێت تەنها (الله) نەبێت .

	مانای (أَنَّ مُحَمَّـدًا عَبْدُهُ وَرَسُولُهُ) چییە ؟
	ماناكەی ئەوەیە : كەوا ئەو بەندەیە و ناپەرسترێت و پێغەمبەرە و بە درۆ نازانرێت .
وە پێوستە لەسەر ئەوەی ئەم شەهادەتە دەڵێت : باوەڕ بە هەموو ئەو هەوأڵانە بكات داویەتی ، وە گوێڕایەڵی ئەو فەرمانانە بێت كە فەرمانی پێی كردووە ، وە واز بهێنێت لەو نەهییانەی نەهی لێ كردووە ، وە شوێنی سوننەتەكەی بكەوێت و چاوی لێ بكات .

	بە جوانی تێگەیشتم ، ئەمجار ئێستا چیم لەسەرە ؟
	لە دوای منەوە بڵێ : (أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ)

	ئایە ئێستا من موسڵمانم ؟
	بەڵێ ، سوپاس بۆ خوا ، ئەمەیش فەزڵی خوای گەورەیە بە سەرتەوە؟

	ئێستا وەكو موسڵمانێك بە چی شتێك ئامۆژگاریم دەكەیت ؟
	ئامۆژگاریت دەكەم بەوەی داوا لە خوا بكەیت لەسەر دینەكەی دامەزراوت بكات ، وە هاوڕێی باش هەڵبژێرە كە یارمەتی دەدا بۆ ئەو دامەزراوبوونە ، وە فێری ئیسلام ببیت ، وە ئیسلامەكەت بشارەوە تاوەكو بە هێز دەبێت بە ئیزنی خوای گەورە .

	باشترین دوعا و پاڕانەوە چییە ؟
	﴿ﭧ   ﭨ  ﭩ  ﭪ﴾[الفاتحة]. واته : ئەی پەروەردگار هیدایەتمان بدەو ڕێنماییمان بكە بۆ ڕێگای ڕاست وە بەردەوامیمان پێ ببەخشە لەسەر ڕێگای ڕاست كە ئیسلامە.

	ئاسانترین زیكر چییە ؟
	ئاسانترین زیكر :(بسم اللە) یە ، دەگوترێت لە كاتی چوونە ناو مزگەوت و ماڵەوە و دەرچوون لێیان و لە كاتی خوێندنەوەی قورئان و پێش چوونە سەرئاو و پێش جل داكەندن و پێش دەستنوێژو و پێش خواردن و خواردنەوە و جگە لەوانە لە چەندین جێگای تردا دەگوترێت .

	حوكمی ئەو تاوانانە چین كە پێش هاتنە ناو ئیسلامەوە ئەنجامم داوە ؟
	ئیسلام بوون تاوانەكانی پێش خۆی دەسڕێتەوە ، ئیللا ئەو مافانە نەبێت كە هی خەڵكییە بەسەرتەوە ، ئەوا پێویستە بیگێڕیتەوە بۆ خاوەنەكانیان .

	ئایە لە پاش شایەتمان چی لەسەرمە بیكەم ؟
	پێویستە لەسەرت خۆت بشۆرێت(غوسل بكەیت).

	بۆ خۆم بشۆرم ؟
	یەكەم : موسڵمان نأڵێت : بۆ ؟ بەڵكو دەڵێت : ﴿ﯲ  ﯳﯴ ﴾[النُّور:51]. 
دووەم : خۆت دەشۆریت بۆ ئەوەی رواڵەت و بەشی دەرەوەت پاك بكەیتەوە هەروەكو چۆن ناخ و بەشی ناوەوەت پاك كردەوە .

	زۆر باشە ،چۆن خۆم بشۆرم ؟
	بەوەی بە دڵ نیەتی غوسڵ بهێنیت و بڵێیت : (بسم الله) وە با ئاوەكە هەموو جەستەت بگرێتەوە .

	لە پاش خۆشوشتن چی بكەم ؟
	ئەگەر كاتی نوێژ هات ئەوا نوێژەكەت بكە بە ئیزنی خوای گەورە .

	نوێژكردن لە سەرم گرانە ، چونكە چەند كار و گفتارێكی تێدایە كە بە جوانی ناتوانم بیڵێم ؟
	ئیسلام دینی ئاسانكارییە ، وە دینی گرانكردن نییە لەسەر خەڵكی ، سوپاس و ستایش بۆ خوای گەورە .

	چۆن نوێژەكەم بكەم ؟
	ئەوەی پێویستە لەسەرت شوێن من بكەویت لە نوێژكردندا ، یان تەماشای ڤیدیۆیەكی فێركاری نوێژ بكەیت ، وە چەندین پارچە ڤیدیۆ بە چەندین زمانی جیاواز دەبینیتەوە لە پەیمانگای سوننە بە پێی ئەو لینكانەی لە كۆتایی ئەم نامەیەدا هاتووە .

	ئەی لە پاش نوێژەكە چی هەیە ؟
	پێویستە لەسەرت فێری پێنج پایەكەی ئیسلام ببیت كە ئیسلام لەسەری بنیات نراوە ، پاشان پایەكانی ئیمان ، ئا بەم شێوەیە .. ، تاوەكو هەموو ئەوانە تەواو دەكەیت كە ئیسلام و ئیمانەكەتی پێ تەواو دەكەیت .

	ئەی مألپەڕأنە چین كە ئامۆژگاریم دەكەیت بچمە ناوییەوە تاوەكو فێری ئیسلام ببم ؟
	ئامۆژگاریت دەكەم بچیتە ناو ماڵپەڕی گەورە زانایان و رێكخراوەكانی بانگەواز بۆ جالیاتەكان لە وڵاتی سعودیە .

	چۆن مامەڵە بكەم لە گەڵ خزمە نزیكەكانمدا كە موسڵمان نین؟
	مامەڵەیان لە گەڵ دەكات هەروەكو چۆن پێغەمبەری خوا  مامەڵەی لە گەڵ جگە لە موسڵمانەكاندا كردووە ، جا ئەو بانگخواز بووە بۆ دینی ئیسلام بە زمانی و بە رەوشت و ئاكاری و مامەڵەكەی .

	خەڵكانێك هەن دەیانەوێت بێنە ناو ئیسلامەوە ، بەڵام نایەوێت هەواڵی ئیسلامبوونی بە كەسوكارەكەی بڵێت ، ئایە حوكمی ئەو چییە ؟ 
	مەرج نییە ئەو كەسەی ئیسلام دەبێت هەواڵ بداتە هیچ كەسێك ، چونكە ئیسلام بوونی لە نێوان خۆی و خوادایە .

	باشترین كتێب لە ئیسلامدا چییە ؟
	باشترین كتێب قورئانی پیرۆزە ، چونكە ئەوە قسەی خوای گەورەیە .

	گرنگترین سورەت لە قورئاندا چییە؟
	گرنگترین سورەت سورەتی فاتیحایە ، بۆیە ئێمە لە هەموو ركاتێكی نوێژەكانمدا دەیخوێنین .

	گەورەترین ئایەت لە قورئانی پیرۆزدا چییە ؟
	گەورەترین ئایەت لە قورئانی پیرۆزدا ئایەتولكورسییە .

	چۆن دەتوانم قورئان بخوێنمەوە ؟
	لە رێگای فێربوونی قورئانی پیرۆزەوە ، وە گوێگرتن لە قورئان ، وەكو خوێندنەوەی شەیخ الحذیفی و الحصري و جگە لەوان .

	چۆن لە قورئان تێبگەم ؟
	لە قورئان تێدەگەیت لە رێگای كتێبەكانی تەفسیرەوە كە زانایان نوسیویانە ، كە ئەم ئوممەتە شایەتییان بۆی داوە .

	لە كوێ تەفسیرەكانی قورئانم دەست دەكەوێت ؟
	ئامۆژگاریت دەكەم بە كۆمەڵگەی چاپەمەنی موصحةفي مەدینەی پێغەمبەری خوا .

	ئایە بە خوێندنەوەی چی شتێك ئامۆژگاریم دەكەیت لە پاش قورئان ؟
	ئامۆژگاریت دەكەم بە خوێندنەوەی فەرموودەكانی پێغەمبەری خوا .

	باشترین كتێب چییە دەربارەی فەرموودەكانی پێغەمبەری خوا  هاتبێت ؟
	باشترین و راستترین كتێب دەربارەی فەرموودە هاتبێت كتێبی (صحيح البخاري)یە ، هەموو ئەم ئوممەتە لە سەری كۆبوونەتەوە ، وە زانا بەرێزەكانی ئەم ئوممەتە لێی رازین ، وە ئامۆژگاریت دەكەم بە گەڕانەوە بۆ ئەو لینكە كه لە كۆتایی نامەكەدا هاتووە بۆ دابەزاندنی كتێبەكە .

	گرنگترین فەرموودە لە سوننەتی پێغەمبەری خوادا  كام فەرموودەیە ؟
	گرنگترین فەرموودە فەرموودەكەی جبریلە كە دەربارەی سێ پلەكەی دین هاتووە : ئیسلام و ئیمان و ئیحسان.

	من دەترسم توانای فێربوونی ئیسلامم نەبێت ؟
	مەترسە ، بەڵكو پشت بە خوا ببەستە ، خوای گەورە یارمەتیت دەدات لەسەر هەوڵەكەت ، چونكە دین ئاسانكارییە ، خوای گەورە تەوفیقت بدات بۆ ئەوەی خۆی پێی خۆشە و پێی رازییە .
وە دەتوانیت لە گەڵ ئێمەدا بخوێنیت لە پەیمانگاكەماندا لە رێگای نێتەوە بە بەلاش ، پەیمانگای سوننە لەسەر ئەو لینكەی كە لە كۆتایی نامەكەدا هاتووە .
وە لە كۆتاییدا ئامۆژگاریت دەكەم بە ئەو فەرموودەیەی پێغەمبەری خوا كە دەفەرموێت : سووربە لەسەر ئەوەی سوودی بۆت هەیە و پشت بە خوا ببەستە و بێ دەسەڵات مەبە .

